Koronapandemije dla schadźowaše so wokrjesny sejmik Budyšin wčera w tudyšej „Krónje“. Po zahajenju posedźenja wopominachu wokrjesni radźićeljo dr. Cordulu Heß z frakcije SPD, kotraž bě na chorosć kowid-19 zemrěła.
Budyšin (SN/at). Za naslědnika dr. Cordule Heß wobkrućichu Jürgena Wähnerta, kiž wčera přitomny njebě. Sejmik měješe hišće wo dalšim naslědnistwje rozsudźić. Dlěje hač 20 lět přisłušeše jemu bywši Hodźijski wjesnjanosta Peter Beer. Staroby dla wón prosy, jeho k 31. decembrej ze zastojnstwa wuwjazać. Krajny rada Michael Harig (CDU) mjenowaše Beera w dźaknych słowach „kritiskeho ducha, kiž budźe wokrjesnemu sejmikej pobrachować“. Jeho městno w frakciji Swobodnych wolerjow nastupi 1. januara 2021 Gunnar Schneider, kotrehož Harig po wobkrućenju spřisaha.
pol_Latn szl_Latn